el el el el el el el el en ru el ru el el el el el el el el el el el el el el el el el el el nb el en el ru el en en de nb el en el ru el en en en nb el en el nb el en en en ru el en en el en en el el el en en en en de es el el el el el el el el el el el el pl el el el el el el el el
Η Καλλιτεχνική Διευθύντρια του Εθνικού Μπαλέτου της Αγγλίας και διάσημη κορυφαία χορεύτρια, Tamara Rojo, ανακοίνωσε το πρόγραμμα της νέας σεζόν για την Εταιρεία. Πρόκειται για μια συναρπαστική σεζόν χορού στα πλαίσια της οποίας θα παρουσιαστούν έργα τόσο του κλασικού όσο και του σύγχρονου ρεπερτορίου.
«Μεγάλωσα θαυμάζοντας την Tamara Rojo ως καλλιτέχνης και είμαι πολύ ενθουσιασμένος που θα συνεργαστώ μαζί της στο English National Ballet. Η ένταξη μου ως Principal στην Εταιρεία έχει έρθει την κατάλληλη στιγμή στην καριέρα μου και πιστεύω ότι η Tamara θα έχει πολλά σπουδαία πράγματα να μου προσφέρει όντας η ίδια ένα απίστευτο ταλέντο.», ανέφερε χαρακτηριστικά ο Alejandro Virelles για την ένταξη του στην Εταιρεία.
Επιπρόσθετα νέα μέλη της Εταιρείας έγιναν τη φετινή σεζόν οι διακεκριμένοι χορευτές: Precious Adams, η οποία τελείωσε την εκπαίδευση της στο Bolshoi Ballet Academy και έλαβε ένα διπλό βραβείο στο Διαγωνισμό Χορού Prix de Lausanne 2014, Yoko Callegari από το Boston Ballet, Adriana Lizardi από Ballet National de l'Opera de Bordeaux, Sarah Kundi από το Ballet Black, Isabelle Brouwers και Jinhao Zhang από το English National Ballet School.
Το πρόγραμμα Choreographics του English National Ballet θα λάβει χώρα από 18 έως 20 Ιουνίου 2015 στο Lilian Baylis Studio του Sadler’s Wells. Το Choreographics δίνει στους χορευτές του θιάσου τη δυνατότητα να  δημιουργήσουν το δικό τους έργο και εξελιχθούν ως χορογράφοι αλλά και ως ερμηνευτές, σε συνεργασία με το βραβευμένο χορογράφο Russell Maliphant, ενός Αναπληρωτή Καλλιτέχνη του θεάτρου.
Η θρυλική παραγωγή του κλασικού μπαλέτου «Coppelia» θα παρουσιαστεί σε περιοδεία εντός του Ηνωμένου Βασιλείου στο Σαουθάμπτον, στην Οξφόρδη και στο Μπρίστολ. Επίσης η παραγωγή «Swan Lake» του Derek Deane εκτός από το London Coliseum θα παρουσιαστεί και σε περιοδεία στο Μάντσεστερ, στο Μίλτον Κέινς και στο Λίβερπουλ.
Το English National Ballet επιθυμώντας να φέρει σε επαφή με το μπαλέτο κοινό από την ηλικία των τριών ετών για μία ακόμη σεζόν συνεχίζει να διοργανώνει το δημοφιλές πρόγραμμα «Το Πρώτο μου Μπαλέτο…» («My First Ballet…») με την παγκόσμια πρεμιέρα του «My First Ballet: Swan Lake». Η παραγωγή θα παρουσιαστεί στο Peacock Theatre του Λονδίνου από τις 2 έως τις 12 Απριλίου 2015. Έπειτα θα παρουσιαστεί σε περιοδεία Εθνικού επιπέδου διάρκειας έξι εβδομάδων που περιλαμβάνει και δύο νέους χώρους: το Lighthouse στο Poole και το Curve Theatre στο Leicester.
Παράλληλα με την προγραμματισμένη περιοδεία του θιάσου στο Ηνωμένο Βασίλειο το Καλοκαίρι του 2015, το English National Ballet  θα πραγματοποιήσει και την πρώτη μεγάλης κλίμακας διεθνή περιοδεία, παρουσιάζοντας το υψηλού επιπέδου Βρετανικό μπαλέτο σε νέο κοινό σε όλο τον κόσμο και προβάλλοντας σε διεθνές επίπεδο την πλούσια και ποικιλόμορφη πολιτιστική ταυτότητα της χώρας. Συγκεκριμένα η Εταιρεία θα περιοδεύσει στο Πεκίνο, στη Σιγκαπούρη, στη Μαδρίτη, στη Βαρκελώνη, στην Πόλη του Μεξικού και στην Μπογκοτά.
Πρόγραμμα της σεζόν 2014/15 του English National Ballet
8 Οκτωβρίου 2014 - 18 Ιανουαρίου 2015
15 Οκτωβρίου - 8 Νοεμβρίου 2014
11 Δεκεμβρίου 2014 - 4 Ιανουαρίου 2015
10 - 15 Μαρτίου 2015
Queen Elizabeth Hall, Southbank Centre
«My First Ballet: Swan Lake»
2 - 12 Απριλίου 2015
Lilian Baylis Studio, Sadler’s Wells
18 - 20 Ιουνίου 2015
Περισσότερες πληροφορίες στην επίσημη ιστοσελίδα του English National Ballet:
ΕΘΝΙΚΟ ΜΠΑΛΕΤΟ ΤΗΣ ΑΓΓΛΙΑΣ
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
8 ταινίες με χορό στο Netflix που θα σας ανεβάσουν τη διάθεση
Η διάσημη μπαλαρίνα Aurélie Dupont αποχαιρετά το Μπαλέτο της Όπερας του Παρισιού - Η συγκινητική ανάρτησή της
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Περισσότερα σε αυτή την κατηγορία: « American Ballet Theatre: Οι παραστάσεις χορού της Φθινοπωρινής Σεζόν 2014 Εθνική Λυρική Σκηνή: Σεζόν Χορού 2014-2015 »